Kano, Nigeria MGOGORO mkali
wa kimapenzi umeibuka katika jimbo la Kano nchini Nigeria ambapo wanaume wawili
wamemuoa mwanamke mmoja kwa wakati tofauti. Katikati ya
mgogoro huo ni mwanamke aliyetajwa  kwa
jina Hauwa Ali Mariri mwenye umri wa miaka 32 ambaye sasa anahofia adhabu iwapo
atapatikana na hatia ya kuwadanganya wanaume hao. Kano ni
mojawapo ya majimbo kadhaa ya Nigeria ambayo yanaongozwa kupitia sheria ya
Kiislamu na ni makosa kwa mwanamke kuolewa zaidi ya mwanamume mmoja. Mambo
yalibadilika na kuwa mabaya wakati Bello Ibrahim mwenye umri wa miaka 40, mume
wa kwanza wa Mariri aliporudi nyumbani na kumkuta mwanamume mwingine amelala
katika kitanda chake. Ibrahim
alikuwa ameugua kwa muda mrefu na alikua amesafiri kijijini ili kupata matibabu
ambapo alikaa huko kwa takriban miaka miwili. Anamtuhumu
Mariri kwa kufunga ndoa bila yeye kujua. Lakini aliiambia BBC kwamba
walitalakiana. ”Alisema  ameniacha kabla hajaenda kijijini. Ndio maana
nilifunga ndoa na Bala, nilihisi kwamba nilikuwa huru aliposema kwamba amenipa
talaka”, alisema. Hatahivyo
Ibrahim amekana hilo akisema hakumpa talaka na kwamba bado anamchukulia kama
mkewe. Ibrahim na
Mariri walioana takirban miaka 17 na wakajipatia watoto sita. ”Sikumuacha.
Iwapo anasisitiza kwamba nilimpa talaka ushahidi uko wapi, barua niliyomuandikia
iko wapi?”, Talaka
nyingi nchini Nigeria hutolewa kwa mdomo ama kupitia barua. Ibrahim
aliyevunjika moyo aliwasilisha malalamishi yake kwa polisi wa jimbo hilo ambapo
kisa hicho kinachunguzwa na wote watatu wamechunguzwa. Bala
Abdulsalam mwenye umri wa miaka 35 ,mwanamume wa pili alisema kwamba Mariri
alimwambia kwamba alikuwa ameachana na mumewe na kwamba alikuwa tayari kufunga
naye ndoa. Anasema
alimtumia dola 50 za Marekani kusimamia ndoa hiyo pamoja na mahari. ”Nilikuwa
nje ya mji wakati nilipomtumia fedha hizo, niliporudi Kano alikuwa mke wangu”,
aliambia BBC. Anahofia
kuadhibiwa iwapo mahakama za sheria zitamkuta na hatia za kumuoa mke wa mtu
mwengine. Uhusiano huo
wa miaka miwili ulisababisha mtoto kuzaliwa na sasa Mariri ni mjamzito wa mtoto
wa pili. Mariri
ameondoka katika nyumba hiyo, akiwaacha nyuma watoto sita na Ibrahim. huku Bala
akiambiwa na polisi kutoondoka Kano kwa kuwa wanaendelea kuchunguza kesi hiyo. Gwani
Murtala , kamanda wa kituo cha polisi cha Kumbotso ambako tukio hilo lilitokea
aliambia BBC kwamba kesi hiyo ni ya kwanza kuwahi kufanyika na kwamba hajui
jinsi itakavyoisha.